stanford-oval/wikipedia huggingface dataset:
Seamus
Kokoonpano

Jussi Suominen, kitara
Anna Suominen (o.s. Valtonen), laulu ja koskettimet
Anni-Maija Koskinen (o.s. Suominen), laulu ja akustinen kitara
Jussi Koskinen, basso
Mikko Arlin, rummut
J-P Linna, kitara
Aiemmat jäsenet:
Jarkko Rantanen, rummut
Juho Kivivuori, basso
Jussi Lentovaara, kitara
Mikko Tirronen, kitara
Ossi Nurmela, rummut
Mika Tuominen, basso
Aiheesta muualla

Viralliset kotisivut (Arkistoitu – Internet Archive)
Seamus-yhtyeen haastattelu Starassa 2.3.2009
Ketunhautaintien Facebook-sivu
Virallinen Facebook-sivu
Sappi (yritys)

| Sappi Limited |
| --- | --- |

Yritysmuoto:  Julkinen osakeyhtiö
Osake:  JSE: SAP, OTC Pink: SPPJY
ISIN:  ZAE000006284
Perustettu:  1936
Toimitusjohtaja:  Stephen (Steve) Robert Binnie
Avainhenkilöt:  Danie Cronje (Hallituksen puheenjohtaja), David Charles Brink, Berry Wiersum
Kotipaikka:  Johannesburg, Etelä-Afrikka Bryssel, Belgia
Toimiala:  metsäteollisuus
Tuotteet:  Päällystetty hienopaperi, päällystämättömät graafiset- ja toimistopaperit, pakkauspaperi, päällystetyt erikoispaperit, selluloosa, sahatavara, puutuotteet
Liikevaihto:   5 141 milj. $ (2016)
Liikevoitto:   319 milj. $ (2016)
Henkilöstö:  12 000 (2016)
Kotisivu:  www.sappi.com
Infobox OKVirheellinen NIMI-arvo: 
Sappi Limited (alkujaan South African Pulp and Paper Industries Limited) on eteläafrikkalainen metsäteollisuuskonserni. Sappi Limitedin osake on listattu Johannesburgin pörssissä.
Yhtiön liiketoimintayksiköt ovat Sappi Fine Paper ja Sappi Forest Products. Sappi Fine Paper toimii Euroopassa, Pohjois-Amerikassa ja Etelä-Afrikassa. Sen tuotteisiin kuuluvat päällystetty hienopaperi, päällystämätön graafinen paperi ja toimistopaperi sekä erikoispaperit. Sappi Forest Products omistaa tai hallinnoi Sappi Forestin kautta noin 540 000 hehtaaria viljeltyä metsää. Liiketoimintayksikköön kuuluvat lisäksi Sappi Kraft, joka on integroitu sellun, pakkauspaperin ja sanomalehtipaperin tuottaja ja Sappi Saiccor, joka valmistaa viskoosikuidun tuotannossa tarvittavaa kemiallista sellua. Sappin tuotteiden kansainvälisestä myynti- ja jakeluverkostosta vastaa Sappi Trading.
Sappilla on tuotantolaitoksia neljällä mantereella yhteensä yhdeksässä maassa, myyntikonttoreita noin 50 maassa ja asiakkaita 100 maassa ympäri maailmaa. Yhtiön pääkonttori sijaitsee Johannesburgissa Etelä-Afrikassa.
Sappi Suomessa

Sappilla on ollut Suomessa 2 tehdasta vuodesta 2009 alkaen, mutta niistä toinen, Kankaan paperitehdas, suljettiin vuonna 2010. Suomalainen M-real Oyj ilmoitti 29.9.2008 myyvänsä Graphic Papers -liiketoiminta-alueensa Sappille. Kauppaan sisältyvät Suomesta Kankaan paperitehdas ja Kirkniemen paperitehdas sekä Stockstadtin tehdas Saksassa ja Biberistin tehdas Sveitsissä.
Kankaan paperitehdas
Kirkniemen paperitehdas
Aiheesta muualla

Sappi Limitedin viralliset sivut
Kirkniemen paperitehdas kesäkuussa 2007. Etualalla pääportti.
Skopoliat

| Skopoliat |
| --- | --- |
 Scopolia.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Solanales
Heimo::  Koisokasvit Solanaceae
Suku::  Skopoliat Scopolia  Jacq.
Katso myös
   Skopoliat Commonsissa 
Infobox OKNimi-testi OK: 
Skopoliat (Scopolia) on koisokasveihin kuuluva kasvisuku. Skopolioita tunnetaan kolme lajia, jotka ovat hullukaalien ja belladonnien lähisukuisia monivuotisia ruohoja. Scopolia-suvun on nimennyt Nicolaus Joseph von Jacquin kasvitieteilijä Giovanni Antonio Scopolin mukaan vuonna 1764.
Lajit

skopolia eli euroopanskopolia (Scopolia carniolica)
Scopolia caucasica
Scopolia japonica
Scopolia carniolica esiintyy pääosin Itä-Euroopassa, kasvia on käytetty myös koristekasvina ja se on joskus viljelykarkulainen Suomessa. Scopolia caucasica esiintyy Kaukasiassa ja Scopolia japonica esiintyy Koreassa ja Japanissa.
Aiheesta muualla

Suomen Lajitietokeskus: Skopoliat – Scopolia
Finto: Kassu – Kasvien suomenkieliset nimet: Scopolia
Tara Strongin filmografia ja videopelit

Tämä on Tara Strongin filmografia ja videopelit.
Sergi Canós

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergi Canós Tenés
Syntymäaika: 2. helmikuuta 1997 (ikä 27)
Syntymäpaikka: Nules, Espanja
Pelipaikka: oikea laitahyökkääjä
Pituus: 178 cm
Seura
Seura: Valencia
Pelinumero: 7
Junioriseurat
0000–2010: Nules
2010–2013: Barcelona
2013–2015: Liverpool
Seurat
| Vuodet | Seura | O | (M) |
| 2015–2016 | Liverpool | 1 | (0) |
| 2015–2016 | → Brentford | 38 | (7) |
| 2016–2017 | Norwich City | 3 | (0) |
| 2017–2023 | Brentford | 187 | (26) |
| 2023 | → Olympiakos | 8 | (4) |
| 2023– | Valencia | 0 | (0) |
Maajoukkue
| 2013–2014 | Espanja U17 | 10 | (5) |
| 2016 | Espanja U19 | 4 | (0) |
 Seurajoukkueuran tilastot kattavat vain kansalliset sarjat, päivitetty 14. elokuuta 2023.
Sergi Canós Tenés (s. 2. helmikuuta 1997 Nules) on espanjalainen jalkapalloilija, joka edustaa Espanjan Primera Divisiónissa pelaavaa Valenciaa. Pelipaikaltaan Canós on oikea laitahyökkääjä.
Canós siirtyi kesällä 2013 FC Barcelonan juniorijoukkueesta englantilaisen Liverpoolin juniorijoukkueeseen. Elokuussa 2015 hän siirtyi lainalle Englannin mestaruussarjan Brentfordiin, jossa hän pelasi 38 ottelua onnistuen maalinteossa seitsemän kertaa. Lainasopimus päättyi toukokuussa 2016. Samalla viikolla hän teki ensiesiintymisensä Liverpoolin paidassa Valioliigassa kauden viimeisessä ottelussa West Bromwich Albionia vastaan.
Kesäkuussa 2016 Canós siirtyi Norwich Cityyn 2,5 miljoonan punnan siirtosummalla ja kirjoitti seuran kanssa nelivuotisen sopimuksen. Tammikuussa 2017 hän siirtyi kuitenkin Brentfordiin, joka nousi Valioliigaan vuonna 2021. Tammikuussa 2023 Canós siirtyi loppukauden kestävällä lainasopimuksella Olympiakosiin, jossa hän pelasi kahdeksan Kreikan Superliigan ottelua ja teki neljä maalia.
Canós on pelannut Espanjan nuorten maajoukkueissa.
Sappeen hiihtokeskus

Talviurheilua Sappeessa
Hiihtohissejä kesällä ison Arajärven rannassa.
Sappee on hiihtokeskus Pälkäneen Sappeenvuorella. Se aloitti toimintansa vuonna 1989. Alkuvaikeuksien jälkeen se on noussut Suomen kymmenen suurimman hiihtokeskuksen joukkoon ja on voimakkaasti kehittymässä edelleen. Talvella 2005–2006 hiihtokeskuksessa aloitti toimintansa Tapahtumakeskus Huippu, johon mahtuu parhaimmillaan n. 1 000 henkeä, ja jota kutsutaan Suomen suurimmaksi rinneravintolaksi.
Sappee on kehittynyt 2000-luvulla hiihtokeskuksesta matkailukeskukseksi. Sappeesta löytyy hiihtokeskuspalveluiden lisäksi kesäpalveluita mm. kesäteatteri, majoitusta, bikepark, patikointi- ja retkeilyreittejä sekä monenlaisia majoituspaketteja. Kesäteatteritoiminta aloitettiin kesällä 2009 ja heti aloitusvuonna se keräsi 17500 katsojaa. Bikepark-toiminta aloitettiin kesällä 2008 ja vuonna 2010 Sappee oli Suomen alamäkijoukkueen virallinen BikePark Partner. Kesällä 2010 valmistui retkeilyreitti Sappeen ja Eteläisen-Suomen suurimman metsäalueen Laipanmaan välille jossa on laaja patikointireitistö.
Vuosina 1993–1995 hiihtokeskuksessa kuvattiin Metsolat-nimisen sarjan hiihtokeskuskohtaukset.
Palkinnot

Sappee on valittu vuoden hiihtokeskukseksi vuosina 1996, 2010 ja 2018. 

Sappee on valittu vuonna 2012 vuoden kotimaiseksi Matkailuyritykseksi.
Sappee bikepark valittiin vuoden bikeparkiksi vuonna 2021.
Aiheesta muualla

Hiihtokeskuksen verkkosivu
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti)
Sergi Arimany

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergi Arimany Pruenca
Syntymäaika: 31. tammikuuta 1990 (ikä 34)
Syntymäpaikka: Olot, Espanja
Pelipaikka: hyökkääjä
Pituus: 189 cm
Seurat
| Vuodet | Seura | O | (M) |
| 0000–2011 | Llagostera | – | (–) |
| 2011–2012 | Olot | – | (–) |
| 2012–2013 | Formentera | – | (–) |
| 2013–2015 | Palamós | – | (–) |
| 2015–2016 | Kapfenberger SV | 31 | (10) |
| 2016 | → Energie Cottbus (laina) | 7 | (0) |
| 2017 | Leioa | 11 | (2) |
| 2017– | SJK | 5 | (1) |
 Seurajoukkueuran tilastot kattavat vain kansalliset sarjat, päivitetty 14. lokakuuta 2017.
Sergi Arimany Pruenca (s. 31. tammikuuta 1990 Olot, Espanja) on espanjalainen jalkapalloilija. Pelipaikaltaan hän on hyökkääjä. Arimany edusti kaudella 2017 Suomen Veikkausliigassa Seinäjoen Jalkapallokerhoa.
Arimany pelasi kesään 2015 asti kotimaassaan edustaen Llagosteraa, Olotia, Formenteraa ja Palamósia. Heinäkuussa 2015 hän siirtyi Itävaltaan Erste Ligassa pelaavaan Kapfenberger SV:hen. Siellä Arimany pelasi ensimmäisen sarjaottelunsa 24. heinäkuuta, kun Kapfenberger SV pelasi vieraskentällä maalittoman tasapelin Wacker Innsbruckia vastaan. Ensimmäiset kaksi maaliaan hän teki 4. elokuuta 5–2-kotivoitossa Lieferingistä. Yhteensä Arimany pelasi kauden 2015–2016 syyspuoliskolla 18 sarjaottelua, joissa hän teki yhdeksän maalia.
Kevääksi 2016 Arimany lainattiin Saksaan, 3. Ligassa pelaavaan Energie Cottbusiin, jossa hän teki ensiesiintymisessä sarjassa 31. tammikuuta maalittomassa kotiottelussa Fortuna Kölniä vastaan. Arimany pelasi seurassa seitsemän sarjaottelua tekemättä maalia. Hän palasi Kapfenberger SV:hen syksyksi 2016, muttei onnistunut maalinteossa samassa tahdissa kuin edellisenä syksynä, vaan teki 13 sarjaottelussa yhden maalin. Tammikuussa 2017 Arimany palasi Espanjaan, Segunda División B:ssä pelaavaan Leioaan, jossa hän kevään aikana teki kaksi maalia 11 sarjaottelussa.
Heinäkuussa 2017 Arimany siirtyi Veikkausliigassa pelaavaan Seinäjoen Jalkapallokerhoon.
Silvio Zavala

Rintakuva Silvio Zavalasta
Silvio Arturo Zavala Vallado (7. helmikuuta 1909 Mérida – 5. joulukuuta 2014 México) oli meksikolainen historioitsija. Hänet tunnetaan muun muassa lainhistorian tutkimuksen pioneerina.
Zavala syntyi Méridassa. Hän opiskeli Meksikon kansallisessa yliopistossa sekä Madridin yliopistossa, josta hän valmistui filosofian tohtoriksi laista. Hän aloitti työnsä Madridin Historiantutkimuskeskuksessa vuonna 1933 ja oli vuodesta 1947 El Colegio de Méxicon henkilökuntaa.
Silvio Zavalalle myönnettiin muun muassa Kansallinen kirjallisuuspalkinto 1969, Vasco de Quiroga -mitali 1986, Rafael Heliodoro Valle -palkinto 1988, Eligio Ancona -mitali ja Asturian ruhtinaan palkinto 1993. Hän toimi Meksikon UNESCO-suurlähettiläänä 1961–1966 sekä suurlähettiläänä Ranskaan vuosina 1966–1975.
Julkaisuja

Zavalan kirjoitettuun tuotantoon kuuluu kymmeniä kirjoja ja satoja artikkeleita, joista muutamia ovat:
Las instituciones jurídicas en la conquista de América (1935)
La encomienda indiana (1935)
Fuentes para la historia del trabajo en Nueva España (1939–1946)
Ideario de Vasco de Quiroga (1941)
New Viewpoints on the Spanish Colonization of America (1943)
Ensayos sobre la colonización española en América (1944)
La filosofía política en la conquista de América (1947)
Aproximaciones a la historia de México (1953)
Sir Thomas More in New Spain: A Utopian Adventure of the Renaissance (1955)
La defensa de los derechos del hombre en América Latina (siglos XVI-XVIII) (1963)
Recuerdo de Vasco de Quiroga (1965)
El Mundo Americano en la Época Colonial (1968)
Orígenes de la colonización en el Río de la Plata (1978)
Simmone Jade MacKinnon

| Simmone Jade MacKinnon> Henkilötiedot |
| --- | --- |
Syntynyt: 19. maaliskuuta 1973 (ikä 51) Mount Isa, Queensland, Australia
Ammatti:  Näyttelijä
Puoliso:  Jason Momoa (2004–2006)
Aiheesta muualla
IMDb 
Simmone Jade MacKinnon (s. 19. maaliskuuta 1973 Mount Isa, Queensland, Australia) on australialainen näyttelijätär, joka muistetaan parhaiten Stevie Hall -nimisestä hahmosta sarjassa McLeodin tyttäret. Hän esiintyi ohjelmassa vuodesta 2003 vuoteen 2009, jolloin sarjan viimeinen kausi esitettiin. MacKinnonilla on yksi lapsi.
Serbian ortodoksinen kirkko

| Serbian ortodoksinen kirkko  Српска православна црква Srpska pravoslavna crkva |
| --- | --- |
Perustaja:  apostoli Andreas ja pyhä Sava Serbialainen
Itsenäisyys:  1219 (menetti 1459), jälleen 1832
Tunnustaminen:  1219 (Konstantinopoli), uudestaan 1879
Päämies:  patriarkka Irinej
Keskuspaikka:  Belgrad, Serbia
Toiminta-alue:  Serbia, Bosnia ja Hertsegovina, Kroatia, Unkari, Pohjois-Makedonia, Montenegro, joitain entisiä Jugoslavian alueita
Hallinta-alueita:  Yhdysvallat, Kanada, Eurooppa, Australia
Kieli:  kirkkoslaavi, paikallisia kieliä
Jäsenistön määrä:  9 000 000
Kotisivu:  http://www.spc.rs/
Serbian patriarkaatin lippu.
Serbian ortodoksinen kirkko on yksi ortodoksisen kirkon autokefalisista paikalliskirkoista. Se toimii lähinnä Serbiassa, Bosnian serbtasavallassa ja Montenegrossa, mutta myös muualla entisen Jugoslavian alueella ja ympäri maailmaa serbisiirtolaisten keskuudessa. Maailmanlaajuisesti noin 80 % serbeistä lukeutuu kirkkoon, yhteensä noin yhdeksän miljoonaa henkeä.
Serbian ortodoksista kirkkoa johtaa Hänen autuutensa Pečin arkkipiispa, Belgradin ja Karlovcin ja koko Serbian patriarkka Irinej yhdessä viiden metropoliitan ja 26 piispan kanssa. Maailmanlaajuisesti kirkossa on 40 hiippakuntaa ja yli 3 600 seurakuntaa ja 2 000 pappia. Kirkolla on yli 200 luostaria.
Historiallisesti Serbian kirkko on yksi viidestä ns. uudesta patriarkaatista, jotka ovat ajan myötä eronneet niin sanotuista vanhoista patriarkaateista (Rooma, Konstantinopoli, Aleksandria, Antiokia ja Jerusalem). Se sai autokefalisen aseman Konstantinopolin patriarkalta ensi kerran jo vuonna 1219, toisena slaavilaisena kirkkona Bulgarian jälkeen. Autokefalia menetettiin välillä ja myönnettiin uudelleen 1879.
Aiheesta muualla

Wikimedia Commonsissa on kuvia tai muita tiedostoja aiheesta .
Ortodoksi.net/Serbian patriarkaatti
Steffani Brass

Steffani Anne Brass (s. 16. helmikuuta 1992 Los Angeles, Yhdysvallat) on yhdysvaltalainen näyttelijä, joka tunnetaan draamasarjasta Mullan alla, jossa hän esiintyi vuosina 2004–2005. Hän on näytellyt myös sarjoissa Veljemme on nero, Ilman johtolankaa, Kaikki rakastavat Raymondia, Miehen puolikkaat ja Frendit. Hänen ensiesiintymisensä oli vuonna 1999 tv-sarjassa The Amanda Show, jolloin Brass oli 7-vuotias.
Aiheesta muualla

Steffani Brass Internet Movie Databasessa. (englanniksi)
Simon Gerrans

| Simon Gerrans |
| --- | --- |
 Simon Gerrans Critérium du Dauphiné -kilpailussa 2011.
Henkilötiedot
Syntynyt: 16. toukokuuta 1980 (ikä 44)
Kansalaisuus:   Australia
Pyöräilijä
Pituus:  169 cm
Paino:  63 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2003:  Team Ringerike
Ammattilaisjoukkue(et)
2005–2007 2008 2009 2010–2011 2012–2017 2018:  AG2r Prévoyance Crédit Agricole Cervélo TestTeam Team Sky Orica-Scott BMC Racing Team
Suurimmat voitot
 Milano – San Remo 2012 Liège–Bastogne–Liège 2014 Tour Down Under 2006, 2012, 2014, 2016 GP Ouest-France 2009 Grand Prix Cycliste de Québec 2012, 2014 Grand Prix Cycliste de Montréal 2014  Maantieajon Australian-mestaruus 2012, 2014 Ranskan ympäriajo, 2 etappia Italian ympäriajo, etappi Espanjan ympäriajo, etappi 
 Tiedot päivitetty: 15. tammikuuta 2019 
Aiheesta muualla
simongerrans.com
| Mitalit> Maa:   Australia.Miesten pyöräily.Maantiepyöräilyn MM-kilpailut  | Mitalit> Maa:   Australia.Miesten pyöräily.Maantiepyöräilyn MM-kilpailut  | Mitalit> Maa:   Australia.Miesten pyöräily.Maantiepyöräilyn MM-kilpailut  | Maa:   Australia> Miesten pyöräily. |
| --- | --- | --- | --- |
|  Hopeaa | Ponferrada 2014 | maantieajo |  |
Simon Gerrans (s. 16. toukokuuta 1980 Melbourne) on australialainen maantiepyöräilijä, joka kilpaili ammattilaisena 2005−2018.
Gerrans voitti vuoden 2008 Ranskan ympäriajon 15. etapin, joka oli Italian Prato Nevosoon päättynyt vuorietappi. Hän kuului neljän ajajan kärkiryhmään, joka karkasi pääjoukolta jo etapin alkuvaiheessa pysyen irti maaliin saakka. Gerrans voitti vuorenhuipulle päättyneen etapin kukistettuaan loppukirissä Egoi Martínezin ja Danny Paten.
Italian ympäriajossa 2009 Gerrans voitti Bolognaan päättyneen 14. etapin. Hän oli mukana irtiottoryhmässä, josta karkasi etapin päättäneessä San Lucan nousussa. Hän voitti samana vuonna myös UCI ProTour -sarjaan kuuluneen GP Ouest-France -kilpailun oltuaan loppukirissä paras viiden miehen kärkiryhmästä. Espanjan ympäriajossa 2009 hän voitti Murciaan päättyneen kymmenennen etapin ennen irtiottokumppaneitaan Ryder Hesjedalia, Jakob Fuglsangia ja Aleksandr Vinokurovia. Hän voitti maantieajon Australian-mestaruuden 2012.
Gerrans voitti 2012 Milano – San Remo -suurklassikon kukistettuaan loppukirissä irtiottokumppaninsa Fabian Cancellaran ja Vincenzo Nibalin. Ranskan ympäriajossa 2013 hän voitti Korsikalla ajetun kolmannen etapin oltuaan nopein 89 miehen kärkijoukosta. Seuraavana päivänä hänen tallinsa Orica-GreenEDGE voitti joukkueaika-ajon ja Gerrans nousi kokonaiskilpailun johtoon.
Gerrans voitti maantieajon Australian-mestaruuden 2014. Hän voitti saman vuoden Liège–Bastogne–Liège-monumentin noustuaan viime metreillä voittoon ennen Alejandro Valverdea ja Michał Kwiatkowskia. Syyskuussa 2014 hän voitti World Tour -kilpailut Grand Prix Cycliste de Québec ja Grand Prix Cycliste de Montréal. Québecin kilpailun hän oli voittanut myös 2012. Ponferradan MM-kilpailuissa hän sai maantieajossa hopeaa sekunnin Michał Kwiatkowskille hävinneenä.
Tour Down Under -etappikilpailun hän on voittanut 2006, 2012, 2014 ja 2016.
Saavutuksia

Lähde: Cycling Archives, Pro Cycling Stats
Aiheesta muualla

Saavutuksia www.trap-friis.dk (englanniksi)
Tour Down Underin voittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
|   1999:  Stuart O’Grady  2000:  Gilles Maignan  2001:  Stuart O’Grady  2002:  Michael Rogers  |   2003:  Mikel Astarloza  2004:  Patrick Jonker  2005:  Luis León Sánchez  2006:  Simon Gerrans  |   2007:  Martin Elmiger  2008:  André Greipel  2009:  Allan Davis  2010:  André Greipel  |   2011:  Cameron Meyer  2012:  Simon Gerrans  2013:  Tom-Jelte Slagter  2014:  Simon Gerrans  |   2015:  Rohan Dennis  2016:  Simon Gerrans  2017:  Richie Porte  2018:  Daryl Impey  |   2019:  Daryl Impey  2020:  Richie Porte  |
Serbian parlamenttivaalit 2023

Serbian parlamenttivaalit 2023 järjestettiin 17. joulukuuta. Ne olivat ennenaikaiset, sillä presidentti Aleksandar Vučić hajotti parlamentin marraskuun alussa. Taustalla olivat suuret mielenosoitukset, jotka olivat käynnistyneet toukokuisen Belgradin kouluammuskelun jälkeen. Vučićin oma edistyspuolue oli voittanut edellisenä vuonna pidetyt parlamenttivaalit.
Vaalien voittajaksi nousi edistyspuolue, jonka johtama koalitio sai noin 47 prosenttia äänistä ja 128 paikkaa 250-paikkaiseen kansalliskokoukseen. Haastajana ollut Serbia väkivaltaa vastaan (SPN) -koalitio keräsi 23 prosenttia äänistä ja sai 65 paikkaa.
Kansainvälisten vaalitarkkailijoiden mukaan vaaleissa esiintyi vilppiä, ja tuhannet kansalaiset alkoivat osoittaa mieltään vaalitulosta vastaan. Heidän mukaansa Belgradiin kuljetettiin kymmeniätuhansia Bosnian serbejä, joille annettiin väärennetyt henkilöllisyystodistukset ja maksettiin äänestämään edistyspuoluetta. Vučić kiisti tämän. Joulukuun 30. päivänä järjestettiin uusintaäänestys kolmellakymmenellä äänestyspaikalla. Oppositio ilmoitti boikotoivansa uusintaäänestystä, sillä äänestyspaikkoja oli yhteensä noin kahdeksantuhatta. Opposition mukaan Vučić ja hänen hallintonsa varastivat vaalit Venäjän taustatuella. Vučić ja pääministeri Ana Brnabić puolestaan ovat väittäneet mielenosoitusten olevan länsimaista käsin ohjailtuja.
Aiheesta muualla

Kuvia tai muita tiedostoja aiheesta Serbian parlamenttivaalit 2023 Wikimedia Commonsissa
Stefanía Fernández

| Stefanía Fernández |
| --- | --- |
 Stefanía Fernández vuonna 2009.
Henkilötiedot
Koko nimi:  Stefanía Fernández Krupij
Syntynyt: 4. syyskuuta 1990 (ikä 34) Mérida, Mérida, Venezuela
Puoliso:  Bernardo Asuaje  (vih. 2017; ero 2020)
Malli
Pituus:  178 cm
Hiusten väri:  ruskea
Silmien väri:  ruskea
Stefanía Fernández Krupij (s. 4. syyskuuta 1990 Mérida, Mérida, Venezuela) on venezuelalainen televisiojuontaja, malli ja kauneuskuningatar, joka oli Miss Venezuela 2008 ja Miss Universum 2009. Hänet kruunasi historiallisesti toinen venezuelalainen, Dayana Mendoza, ja hän oli kuudes venezuelalainen Miss Universum.
Aiheesta muualla

Kuvia tai muita tiedostoja aiheesta Stefanía Fernández Wikimedia Commonsissa
Teljä

Muinaisen Teljän kaupungin paikalla nykyään sijaitseva Pyhän Henrikin saarnahuone.
Teljä (myös Telja tai Telje) oli perimätiedon mukaan Kokemäellä sijainnut rautakautinen muinaiskaupunki.
Se ei kuitenkaan varsinaisesti ollut nykykäsityksen mukainen kaupunki, vaan lähinnä jonkinlainen Kokemäenjoen rannalla ollut kauppapaikka. Arkeologisia todisteita Teljän kaupungin olemassaolosta ei tunneta. Eräät tutkijat, kuten professori Unto Salo, pitävät kuitenkin kaupungin olemassaoloa varmana.
Yleistä

Teljän edeltäjä oli perimätiedon mukaan hieman ylempänä jokivarressa ollut Hahlon muinaiskaupunki. Joen madalluttua maankohoamisen seurauksena kauppa- ja satamapaikat siirtyivät jatkuvasti lännemmäksi, ensin keskiajalla Liikistöön ja Ulvilaan, sekä myöhemmin 1500-luvulla Juhana Herttuan perustamaan Porin kaupunkiin.
Liikistön perustamisen arvellaan tapahtuneen viimeistään 1200-luvun alkupuolella, johon asti Teljä säilyi Satakunnan kaupallisena keskuksena. Arabialaisen maantieteilijän al-Idrisin maailmankartassa vuonna 1154 esiintynyt Ragvaldan kaupunki on eräiden tutkijoiden mukaan sijainnut juuri Liikistössä.
Sijainti

Mikäli perimätieto Teljästä pitää paikkansa, se sijaitsi nykyisen Kokemäen keskustaajaman Tulkkilan tuntumassa Ylistaron kylässä. Kokemäenjoen rannassa olevalla alueella on nykyään muun muassa Pyhän Henrikin saarnahuone puistoineen.
Saarnahuone on mahdollisesti piispa Henrikin ajoilta periytyvä puurakennus, jossa hän perimätiedon mukaan vietti viimeisen yönsä 19. tammikuuta 1156, ennen seuraavana päivänä Köyliönjärven jäällä tapahtunutta surmaansa. Paikalle on vuonna 1857 valmistunut tiilirakenteinen kappeli, jonka sisällä saarnahuonetta säilytetään.
Teljän ja Ylistaron alue on nykyään saarnahuoneen puiston lisäksi viljelysmaana olevaa peltoa sekä talojen pihamaata.